Document ID: 31993D0532

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Σεπτεμβρίου 1993 για την τροποποίηση της αποφάσεως 91/649/ΕΟΚ αναφορικά με την κατάρτιση της προσθήκης του κοινοτικού πλαισίου στήριξης για τις κοινοτικές διαρθρωτικές παρεμβάσεις στην Ισπανία (Ανδαλουσία, Αστούριας, Κανάριοι Νήσοι, Καστίλια και Λεόν, Καστίλια-λα Μάντσα, Βαλένσια, Εστρεμαδούρα, Γκαλίσια, Μούρθια, Θέουτα και Μελίλλια) για τη βελτίωση των συνθηκών μεταποίησης και εμπορίας γεωργικών και δασοκομικών προϊόντων (Το κείμενο στην ισπανική γλώσσα είναι το μόνο αυθεντικό)
(93/532/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,
τον κανονισμό (ΕΟΚ) αριθ. 867/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των δασοκομικών προϊόντων (3),
Κατόπιν διαβουλεύσεως με τη Επιτροπή Ανάπτυξης και Μετατροπής των Περιφερειών,
Εκτιμώντας:
ότι η Επιτροπή ενέκρινε, με την απόφαση 89/641/ΕΟΚ (4), το κοινοτικό πλαίσιο στήριξης για τις διαρθρωτικές παρεμβάσεις στην Ισπανία (Ανδαλουσία, Αστούριας, Κανάριοι Νήσοι, Καστίλια και Λεόν, Καστίλια-λα Μάντσα, Βαλένσια, Εστρεμαδούρα, Γκαλίσια, Μούρθια, Θέουτα και Μελίλλια)-
ότι, με την απόφαση 91/649/ΕΟΚ (5), η Επιτροπή ενέκρινε το παράρτημα του προαναφερθέντος κοινοτικού πλαισίου στήριξης για τη βελτίωση των συνθηκών μεταποίησης και εμπορίας γεωργικών και δασοκομικών προϊόντων που καλύπτει την περίοδο από 1ης Ιανουαρίου 1991 έως 31 Δεκεμβρίου 1993-
ότι η επιτροπή παρακολούθησης του κοινοτικού πλαισίου στήριξης αποφάσισε, στις 18 Δεκεμβρίου 1992, να διαθέσει το ποσό των 24 967 εκατομμυρίων Ecu σε σταθερές τιμές 1989 (δηλαδή, τιμαριθμικώς αναπροσαρμοζόμενο μέχρι το 1993, 30 εκατομμύρια Ecu) στην προσθήκη του εν λόγω κοινοτικού πλαισίου στήριξης για τη βελτίωση των συνθηκών μεταποίησης και εμπορίας γεωργικών και δασοκομικών προϊόντων-
ότι οι ανασυσταθείσες πιστώσεις και τα συμπληρωματικά δημοσιονομικά μέσα που εγκρίθηκαν για το προσάρτημα απαιτούν μια αναθεώρηση των χρηματοδοτικών ποσών που προβλέπονται στο πλαίσιο της δημοσιονομικής παρέμβασης της Κοινότητας-
ότι η επιτροπή παρακολούθησης που καταρτίστηκε στο πλαίσιο της θέσης σε εφαρμογή των κανονισμών (ΕΟΚ) αριθ. 866/90 και (ΕΟΚ) αριθ. 867/90 στην Ισπανία, πρότεινε, στις 18 Ιουνίου 1993, την τροποποίηση του σχεδίου χρηματοδότησης του προσαρτήματος του κοινοτικού πλαισίου στήριξης-
ότι η τροποποίηση που προτάθηκε από την Επιτροπή Παρακολουθήσεως αφορά ένα νέο χρηματοδοτικό προγραμματισμό της παρέμβασης του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα "Προσανατολισμού", αναφορικά με το συνολικό ποσό και τα ποσά κατά τομέα που προβλέπονται στο άρθρο 2 στοιχείο β) της απόφασης 91/649/ΕΟΚ της Επιτροπής-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2, το στοιχείο β) της απόφασης 91/649/ΕΟΚ τροποποιείται ως εξής:
"β) ενδεικτικό σχέδιο χρηματοδότησης, σε σταθερές τιμές 1991, με τιμαριθμική αναπροσαρμογή μέχρι το 1993 που καθορίζει το συνολικό ποσό των δαπανών για τους άξονες προτεραιότητας που έχουν επιλεγεί για την κοινή δράση από την Κοινότητα και το ενδιαφερόμενο κράτος μέλος, δηλαδή 420 385 945 Ecu για το σύνολο της περίοδου, καθώς και τις χρηματοδοτικές παρεμβάσεις από τον κοινοτικό προϋπολογισμό, κατανεμημένο ως εξής:
/* ΠΙΝΑΚΕΣ: δείτε Ε.Ε. */
981 587 Ecu για τον ιδιωτικό τομέα, μπορούν να καλυφθούν μερικώς με τη μορφή κοινοτικών δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά όργανα."
Άρθρο 2
Η παρούσα απόφαση απευθύνεται στο Βασίλειο της Ισπανίας και το Υπουργείο Γεωργείας, Αλιείας και Διατροφής.
Βρυξέλλες, 24 Σεπτεμβρίου 1993.

Labels: 3
15
6